CELEX: 
Language: el
Date: 1987-10-13 00:00:00
Title: Απόφαση του Συμβουλίου της 13ης Ιουλίου 1987 για τη σύναψη συμφωνίας υπό μορφήν ανταλλαγής επιστολών περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ορισμένα τυριά #Συμφωνία υπό μορφήν ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ορισμένα τυριά

Avis juridique important

|

31987D0505

87/505/ΕΟΚ: Απόφαση του Συμβουλίου της 13ης Ιουλίου 1987 για τη σύναψη συμφωνίας υπό μορφή ανταλλαγής επιστολών περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ορισμένα τυριά  

Επίσημη Εφημερίδα αριθ. L 289 της 13/10/1987 σ. 0032 - 0032 Φινλανδική ειδική έκδοση: Κεφάλαιο 11 τόμος 13 σ. 0034  Σουηδική ειδική έκδοση: Κεφάλαιο 11 τόμος 13 σ. 0034 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 13ης Ιουλίου 1987  για τη σύναψη συμφωνίας υπό μορφήν ανταλλαγής επιστολών περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ορισμένα τυριά  (87/505/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ορισμένα τυριά, που έγινε αντικείμενο διαπραγματεύσεων δυνάμει του άρθρου XXVIII της γενικής συμφωνίας δασμών και εμπορίου (GATT) και εγκρίθηκε από το Συμβούλιο με την απόφαση 69/352/ΕΟΚ (1) προβλέπει, μεταξύ άλλων, τα όρια βάρους για τα τυποποιημένης μορφής κεφάλια των εν λόγω τυριών· ότι στη διάρκεια διμερών διαβουλεύσεων κρίθηκε σκόπιμο, υπό το φως της αποκτηθείσας εμπειρίας, να τροποποιηθούν τα όρια βάρους του τυριού Sbrinz, που αποδείχθηκαν πολύ περιορισμένα·  ότι πρέπει να εγκριθεί η συμφωνία υπό μορφήν ανταλλαγής επιστολών για την τροποποίηση της ανωτέρω συμφωνίας,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία υπό μορφήν ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ορισμένα τυριά.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να ορίσει το αρμόδιο πρόσωπο για την υπογραφή της συμφωνίας, δεσμεύοντας την Κοινότητα.  Βρυξέλλες, 13 Ιουλίου 1987.  Για το Συμβούλιο  Ο Πρόεδρος  P. SIMONSEN  (1) ΕΕ αριθ. L 257 της 13. 10. 1969, σ. 3.